
IFIGENIO EN TAURIDO 


Personoj: 


Ifigenio 
Toas, reĝo de la Taŭridanoj 
Oresto 
Pilado 


Loko de agado: arbareto antaŭ la templo de Diano 


Akto unua 


Sceno unua 
IFIGENIO (sola) 


Al via ombro, pintoj movigemaj 
De l' densa kaj antikva arbareto, 
Al la sanktej' kvieta de l' diino 
Ankoraŭ nun kun trema sent' mi iras, 
Simile kiel la unuan fojon: 
Ne povas mi al vi alkutimiĝi. 

am multajn jarojn min ĉi tie kaŝas 

lej alta volo, kiun mi obeas; 
Mi tamen ĉiam sentas min nur fremda. 
Ĉar ve! transmare estas miaj karaj! 
Mi longajn tagojn staras sur la bordo, 
Serĉante per la kor’ la Grekan landon; 
Al miaj ĝemoj nur per surdaj tonoj 
Respondas la ondegoj de la maro. 
Ho ve al tiu, kiu o vivi 
For de l' gepatroj kaj de la gefratoj! 
Malĝojo al li rabas la feliĉon; 
Forvagas flanken ĉiam liaj pensoj 
Al la gepatra domo, kie suno 
Al li aperis la unuan fojon, 
Kaj samdomanoj ĉiam pli kaj pli 
En ludo alligiĝis reciproke. 
La diojn mi ne juĝas; tamen vere 
Plendinda estas stato de virino. 


En domo kaj milit' la viro regas, 

En fremda land' li ankaŭ al si helpas; 
Li la posedon, li la venkon ĝuas, 

Eĉ lia morto estas morto glora. 

Sed la virinon ĉio ĉirkaŭbaras! 

Eĉ krudan edzon obeadi estas 

Por ŝi ne sole devo, sed konsolo; 
Sed kiel mizerega ŝi fariĝas, 

Se en fremdlandon pelis ŝin la sorto! 
Ci tie Toas, nobla viro, tenas 

Min en katenoj sanktaj, tamen sklavaj. 
Kun honto mi konfesas, ke mi servas 
Al vi, diino, mia savintino, 

Nur kontraŭvole! Tamen mian vivon 
Al vi dediĉi devus mi libere! 

Al vi, Diano, ĉiam mi esperis, 
Ankoraŭ nun esperas mi senĉese. 

Vi min, filinon de plej granda reĝo, 
En vian sanktan aman brakon prenis, 
Por savi de la morto. Ho, diino, 
Se tiun grandan viron, kiun vi 
Turmentis, postulante la filinon, 

Kaj li al vi oferis la plej karan, — 
Se la Agamemnonon disimilan 

Vi de la Trojaj muroj disbatitaj 
Venigis glore en patrujon lian, 

Se vi al li konservis la edzinon, 
Elektron kaj la filon, la trezorojn: 
Vi ankaŭ min redonu al la miaj 

Kaj min, savinte de la morto, savu 
De l' ĉi-tiea vivo, dua morto! 


Sceno tria 


IFIGENIO. TOAS. 
IFIGENIO 


Per la plej belaj donoj kaj trezoroj 
Vin benu la diino! Al vi €iam 

Si donu venkon, gloron kaj rićecon, 
Bonstaton por la viaj kaj plenumon 
De ĉiu via nobla ekdeziro! 

Ke vi, kiu tre multajn zorge regas, 
Feliĉon ankaŭ multigitan havu! 


TOAS 
Mi ĝojus, se min glorus la popolo, 
Ke tion, kion mi akiris, ĝuas 
Aliaj pli ol mi. La plej feliĉa — 
Ĉu reĝo, ĉu simplulo — estas homo, 
Se lin ĝojigas lia propra domo. 
Vi partoprenis en doloro mia 
La tagon, kiam glav’ de malamiko 
De mia flanko rabis mian filon, 
La lastan, la plej bonan. Tiel longe, 
Dum mia koro estis okupita 
De la spirit de venĝo, mi ne sentis 
La dezertecon de loĝejo mia; 
Sed nun kontentigita mi revenas, 
La malamikan regnon mi detruis 
Kaj mia filo estas jam venĝita, — 
Nun en la tuta mia domo restas 
Nenio, kio povus min ĝojigi. 
La gajan obeadon, kiu lumis 
Por mi ĝis nun el la okul' de ĉiu, 


Nun ombras zorgo kaj nekontenteco. 
a ĉiu pensas pri la estonteco 

aj slain sekvas nevolonte. 
Mi venas nun en tiun templon, kiun 
Mi vizitadis ofte, por elpeti 
La venkon, aŭ por danki por la venko. 
En mia brusto portas mi deziron 
Malnovan, kiu certe por vi ankaŭ 
Ne estas nekonata: mi esperas, 
Ke por la beno al popolo mia 
Kaj al mi mem mi ŜI ko: vin 
En mian domon kiel fianĉinon. 


IFIGENIO 


Ho reĝo! Al knabino nekonata 
Tro multe vi oferas. Hontigita 
Nun staras antaŭ vi la fremdulino, 
La elpelita, kiu sur la bordo 
Nenion serĉis krom rifuĝo paca, 
Kaj tion vi al mi sufiĉe donis. 


TOAS 


Ke la devenon vian antaŭ mi 

Vi ĉiam kaŝas, reĝon ofendante, — 
Neniu gento povus ĝin toleri. 
Timigas nia bordo la fremdulojn: 
Postulas tion leĝ' kaj neceseco; 
Sed vi ja ĝuas ĉiujn leĝajn rajtojn, 
Vi, plej afable akceptita gasto, 
Laŭplaĉe disponanta sian tagon, — 
De vi konfidon mi esperis, kiun 
Meritas mastro por la gastameco. 


— ĉu = 
IFIGENIO 


Se kaŝis mi la nomon de l' gepatroj, 
Ho, mia reĝo, kredu, mi ĝin faris 
Pro embaraso, ne pro malkonfido. 
Car ve! tre povas esti, ke se vi 
Ekscius, kiu antaŭ vi troviĝas 

Kaj kian sorte malbenitan kapon 
Vi nutras kaj defendas, terurego 
Atakus tiam vian grandan koron; 
Anstataŭ sur la tronon min inviti, 
Vi eble min elpelus el la regno, 
Kaj antaŭ ol atingus mi revenon 
Al mia hejmo, finon de l' vagado, 
Vi puŝus min al la mizero, kiu 
Fariĝas ĉie la terura sorto 

De ĉiu elpelito kaj vaganto. 


TOAS 
Nu, kiel ajn pri vi la dioj pensas 
Kaj kion ajn pri via dom' decidis, — 
Mi tamen scias, ke de l' tempo, kiam 
Ci tie vi aperis kaj ĉe ni 
Vi ĝuas plenmezure gastamecon, 
Ne mankas al ni beno de l' ĉielo. 
Ne estus tre facile min konvinki, 
Ke mi en vi protektas kulpan kapon. 


IFIGENIO 


Vin benas la bonfaro, ne la gasto. 


TOAS 


Boneco ie krimul’ ne donas benon; 
Cesigu do silenton kaj malfidon! 


== (Ta 


Ne maljustulo tion ĉi postulas. 

Al mi vin la diino enmanigis, 

Kaj kiel ŝi, mi ankaŭ vin protektas, 
Kaj ŝia volo estu por mi leĝo: 

Se povas vi reveni en la hejmon, 
Mi tiam vin de ĉio liberigas; 

Sed se la vojo estas jam barita 

Al vi por ĉiam, aŭ se via gento 

El sia lando estas elpelita 

Aŭ eĉ fatale tute estingita, 

Vi tiam ĉiurajte estas mia. 

Parolu do malkaŝe, kaj vi scias, 
Ke mi neniam rompas mian vorton. 


IFIGENIO 


De la ligil' malnova nevolonte 

La lango liberiĝas, por nun fine 
Malkaŝi, kion kaŝis mi tre longe; 
Car se sekreton oni unu fojon 

Al iu elkonfidas, ĝi forlasas 

Por ĉiam la gardejon en la koro 
Kaj malutilas, aŭ gi iufoje 

Utilas, se la dioj tion volas. 
Aŭskultu! Mi devenas de Tantalo. 


TOAS 


Kviete vi eldiris grandan vorton! 
Cu tiu estas via gentopatro, 

Pri kiu aŭdis ja la tuta mondo, 
Ke estis li plej granda favorato 
De la diaro? Cu li estas tiu 
Tantalo, kiun Jupiter’ invitis 

Al sia tablo kaj al konsiliĝo 


pa a I 


— Iloj =: 


Kaj kies spertorićajn sagajn vortojn 
La dioj mem kun ĝuo aŭskultadis, 
Simile al parol' de orakolo ? 


IFIGENIO 


Li estas tiu sama. Sed la dioj 
Ne devas tro kun homoj amikiĝi: 
Car mortemuloj estas tro malfortaj, 
Por sen kapturno teni sin tro alte. 
Ne estis li malnobla perfidulo, 
Sed nur tro granda, por sin senti sklavo, 
Kaj tro malgranda por kunul' de dio, 
Kaj lia peko estis ja nur homa. 
Severa estis la dekret' de l' dioj, 
Kaj la poetoj kantas, ke perfido 
Kaj granda fiereco lin por ĉiam 
De l' tablo Jupitera defaligis 
Kun granda malhonor' en la Tartaron. 
Kaj ve! la tuta gento sur si portas 
Eterne la koleron de la dioj. 

TOAS 
SZEW Vi plenumu 
La devon vian, mi plenumos mian. 
Du fremdaj viroj, kiujn jus ni trovis 
Kaŝitajn en surbordaj la kavernoj 
Kaj kiuj ne alportas al ni bonon, 
En miaj manoj estas nun. En ili 
Diino via havu nun denove 


La longe jam mankantajn oferdonojn! 
Mi ilin sendos; vi la servon konas. 


== AM = 


Sceno kvara 
IFIGENIO (sola) 


Vi havas nubojn, ho savantino, 

Por kovri senkulpajn persekutatojn 
Kaj per la vento ilin forporti 

De la fera kruela fatalo, 

Trans la maron, trans multajn landojn 
llin forporti, kien vi volas. 

Vi estas saĝa, la estontaĵon 

Kaj la pasintaĵon vi konas precize; 
Via rigardo gardas la viajn, 

Kiel via lumo, la vivo de ? noktoj, 
Gardas kaj regas tutan la teron. 
Miajn manojn detenu de sango! 
Benon kaj pacon neniam ĝi donas; 
Kaj la fantomo de mortigito 

En horoj malĝojaj de la mortiginto 
Lin atakas kaj lin turmentas. 

Car la senmortuloj amas la homojn, 
La bonajn gentojn kaj generaciojn, 
Kaj ili volonte longigas la vivon 
De mortemulo, kaj ili volonte 

Al li ebligas ĝui kelktempe 

Kune kun ili la ĝojan vidon 

De propra ilia eterna ĉielo. 


— N 


Akto dua 


Sceno unua 
ORESTO. PILADO. 
ORESTO 


Ni iras nun la vojon de la morto: 
Animo mia grade trankviliĝas. 

Mi Apolonon petis, li forigu 

De mia flanko la teruran ds 
De l' vengfantomoj, kaj en liaj vortoj 
Misteraj tiam sentis mi promeson, 
Ke trovos mi la helpon kaj la savon 
En la sanktejo de fratino lia, 

La regantino de la Taŭridanoj. 

Gi plenumiĝas: tuta la mizero 
Finiĝos nun kun mia vivo kune! 
Al mi, al kiu dia mano premas 

La koron kaj surdigas la spiriton, 
Ja estas tiel ĝoje kaj facile 

Adiaŭ diri al la lum' de l' suno! 
Kaj se ne devas nepoj de Atreo 
Kun kron' de venko fali en batalo, 
Se mi, simile al prapatroj miaj, 
Perei devas kiel oferbesto: 

Ĝi plenumiĝu! Estas ja pli bone 
Ci tie morti antaŭ la altaro, 

Ol en angulo malbenita, kie 
Mortigus nin parenco-insidanto. 

Ho, lasu min almenaŭ nun ripozi, 

Vi, subteruloj, tiel avidantaj 

La sangon, kiu ĉiun mian paŝon 

Gutante signas! Lasu min ripozi, 

an baldaŭ mi malsupren al vi venos. 
ek min, nek vin la lu de l' tago vidu, 

Kaj la tapiŝo verda de la tero 

Ne estu plu svarmejo por fantomoj. 

Mi venos al vi tien A la teron, 

Kaj tie en senviva surda nokto 

Egala sorto ĉiujn unuigos. 

Nur vin, Pilad', senkulpa kamarado 

De mia nigra sorto kaj malbeno, 

Ho, kiel malvolonte mi kunprenas 

En la funebran landon antaŭtempe! 

Nur via vivo, via morto kaŭzas 

Al mi ankoraŭ timon aŭ esperon. 


PILADO 


Ne iras mi ankoraŭ kiel vi 

Pasive en la regnon de la ombroj. 
Tra la vojetoj konfuzitaj, kiuj 
Konduki ŝajnas al la nigra nokto, 
Mi penas nin traŝovi al la vivo. 

Pri morto mi ne pensas; mi meditas, 
Cu eble iel helpos nin la dioj, 
Rimedon ian trovi por forkuro. 

La morto — ĉu vi timas aŭ ne timas — 
a venos mem. Eĉ kiam la pastrino 
levos sian manon, por detranĉi 
Al ni oferdediĉe niajn buklojn, 

Eĉ tiam via savo kaj la mia 

Ne ĉesos esti mia sola penso. 
Forĵetu la malĝojon, ĉar per dubo 


A AJĄ. = 


Akcelas ni danĝeron. Apolono 

Al ni promesis, ke en la sanktejo 

De la fratin' atendas nin konsolo 

Kaj helpo kaj reveno. Kaj dusencaj 

Neniam estas vortoj de la dioj, 

Kiel tre ofte pensas la prematoj. 
ORESTO 

Mi ŝatas nur kuraĝon rektaniman. 
PILADO 

Ne petis tial mi de vi konsilon. 

Jam unu paŝon faris mi. Jam multe 

Da scioj mi ellogis de l' gardistoj. 

Mi scias jam, ke fremda, disimila 

Virin' katenas tiun sangan leĝon; 

Nur puran koron, preĝon, odorfumon 

Al dioj ŝi oferas. Sian koron 

Tre multe oni laŭdas; oni pensas, 

Ke ŝi devenas de amazoninoj, 

Ke ŝi forkuris, por ke ŝi per tio 

Evitu ian grandan malfeliĉon. 


ORESTO 
Videble nun potenco ŝia luma 
La forton perdis pro la proksimeco 
De la krimulo, kiun la malbeno 
Cirkaŭas, kiel vasta nigra nokto. 
La pia sangavido liberigas 
De la katenoj la antikvan moron, 
Por nin nun pereigi. La sovaĝa 
Spirito de la reĝo nin mortigos; 
Se li koleras, tiam nin virino 
Ne povas savi. 


= (]5= 
PILADO 


Bone al ni estas, 
Ke de virin' dependas nia sorto! 
Car viro, eĉ plej bona, kutimigas 
Spiriton sian al la krueleco, 
Kaj fine li eĉ leĝon al si faras 
El tio, kion mem li abomenas, 
Kaj la kutimo faras lin malmola 
Kaj eĉ nerekonebla. Sed virino 
Obstine ĉiam sekvas sian senton, 
Kaj en la bono kaj en la malbono 
Si estas pli fidebla . . . Ts! ŝi venas! 
Nin lasu solaj! Mi ne devas tuj 
Eldiri niajn nomojn aŭ konfidi 
Al ŝi tro nesingarde nian sorton. 
Foriru! Antaŭ ol ŝi ekdeziros 
Kun vi paroli, mi kun vi parolos. 


Sceno dua 
IFIGENIO. PILADO. 
IFIGENIO 

Fremdulo, diru, kiu kaj el kie 
Vi estas. Mi vin trovas pli simila 
Al greko, ol al skito. 

(Si deprenas liajn ĉenojn.) 

Tre danĝera 
La libereco estas, kiun mi 
Nun al vi donas; ho, la bonaj dioj 
Deturnu tion, kio vin minacas! 
PILADO 

Ho, dolĉa voĉo! Agrablega sono 
De l' hejma lingvo en la FENO lando! 


L ie = 


La bluajn montojn de l' haven’ patruja 
Mi, la kaptito, vidas nun denove 
Kun ĝojo antaŭ la okuloj miaj. 

Ho jes, ho jes, mi ankaŭ estas greko! 
Mi por momento tute ja forgesis, 
Kiome mi bezonas vin! mi glutis 

Per la okul' ĉielan la aperon. 

Ho, se decido de pli KA forto 

Ne ślosas vian buśon, diru, diru, 

El kiu el la grekaj niaj gentoj 

Vi, dia ido, havas la devenon. 


IFIGENIO 
Pastrino, kiun la diino mem 
Por si elektis kaj al si dediĉis, 
Parolas nun kun vi; ĉi tio devas 
Al vi sufiĉi. Diru al mi, kiu 
Vi estas, kia sorto malfeliĉa 
Kun la kunul' vin tien ĉi venigis. 


PILADO 
Facile mi rakonti al vi povas 
La sorton, kiu pelas nin kruele. 
Ho, se kun tia sama facileco | 
Vi povus nin ĝojigi per espero! 
El Kret' ni Us “loj de Adrasto: 
Mi, la plej juna, nomas min Kefalo, 
Li, la plej aĝa, estas Laodamas. 
Kaj meze inter ni ankoraŭ estis 
Alia frato, kruda kaj sovaĝa, 
Kaj tiu jam en la infanaj ludoj 
Ne lasis al ni pacon kaj konsenton. 
Dum nia patro antaŭ Troj' batalis, 
Kviete ni sekvadis la patrinon; 


== IT 8 


Sed kiam li kun riĉa hav' revenis 

Kaj baldaŭ poste mortis, la disputo 

Pri regno kaj heredo tuj disigis 

La fratojn. Mi min tenis sur la flanko 

De la plej aĝa. Tiu ĉi mortigis 

La fraton. Kaj pro tiu sanga krimo 

Lin la furioj pelas senripoze. 

Sed al ĉi tiu senkultura bordo 

Nin sendis Apolono kun espero. 

En la sanktejo de l' fratino sia 

Ordonis li al ni atendi helpon. 

Nin oni kaptis kaj al vi venigis 

Por oferfaro. Tion vi jam scias. 
IFIGENIO 

Ĉu Trojo falis? Ho, karul', certigu! 


N PILADO 

Gi falis, jes. Kaj vi al ni certigu 
La savon! Rapidigu vi la helpon, 
De l dio promesitan! Ekkompatu 
Vi mian fraton! Diru al li baldaŭ 
Bonkoran vorton! Tamen parolante 
Kun li, vi lin indulgu, mi vin petas; 
Ĉar ĝojo kaj dolor’ kaj rememoro 
Facile lian tutan internaĵon 

Ekskuas tro danĝere; tiam baldaŭ 
Frenezo febroforma lin atakas, 
Animo lia bela kaj libera 

Fariĝas tiam havo de l' furioj. 


IFIGENIO 
Kiome ajn vi estas malfeliĉa, 
Mi vin petegas, ĉion vi forgesu, 
Ĝis vi sopiron mian kontentigos. 
El Dramoj 

PILADO 
La alta urbo, kiu tra dek jaroj 
La tutan grekan forton kontraŭstaris, 
Prezentas nun ruinojn, kaj neniam 
Gi releviĝos. Tamen multaj tomboj 
De la plej bonaj grekoj nin devigas 
Memori tiun bordon de l' barbaroj. 
Ahilo falis, kaj amiko lia . . 
IFIGENIO 
Ho, diaj bildoj, vi fariĝis polvo! 
PILADO 
Kaj Palamed', Telamonid' Ajakso 


Jam la patrujan sunon ne revidis. 


IFIGENIO (al si mem) 
Pri mia patro li nenion diras 
Kaj lin ne nomas inter la falintoj. 
Ho jes! li vivas! Jes, mi lin revidos! 
Ho, mia kor', esperu, mia koro! 
IFIGENIO (sin kovrante) 
Sufiĉe! Nun vi baldaŭ min revidos. 
PILADO (sola) 
La sort' de l' reĝa domo ŝin videble 
Profunde tuŝas. Kiu ajn ŝi estas, 
Ŝi tute certe mem la reĝon konis. 
Feliĉe do por ni, el alta domo 
Ci tien oni vendis ŝin. Ho koro, 
Ne batu tiel forte! Al la stelo, 
De la espero, kiu ekbriletis, 
Ni remu do kuraĝe kaj prudente! 


Akto tria 


Sceno unua 
ORESTO 

Sufiĉe! La animo via granda 
Per falsa vort' ne estu plu trompata! 
Fremdulo por fremdulo povas teksi 
Mensogon kaj ruzaĵon, por faligi 
Lin en la reton; inter ni ekzistu 
Nur vero! 
Mi estas mem Oresto! Kaj ĉi tiu 
Krimula kap' kliniĝas al la tombo 
Kaj serĉas morton. Kaj en ĉia formo 
Mi estas preta vole ĝin akcepti! 
Ho, kiu ajn vi estas, mi al vi 
Kaj al amiko mia malfeliĉa 
Deziras savon; sed al mi la savon 
Mi ne deziras. Se mi ne eraras, 
Ci tie vi nur kontraŭvole restas; 
Eltrovu do rimedon, por forkuri, 
Sed min ĉi tie lasu. Mia korpo 
Malsupren falu de la alta roko, 
Gis maro fluu mia sang”, portante 
Malbenon al la bordo de l' barbaroj! 
Vi iru, en la hejma greka lando 
Komencu novan, pli feliĉan vivon! 


. 


El Dramoj 2» 

IFIGENIO 


Ĉu povas vi aŭskulti bonan vorton? 


ORESTO 


Ĝin ŝparu por amato de la dioj! 


IFIGENIO 


Espero nova nun por vi eklumis. 


ORESTO 


Tra fumo nur briletas antaŭ mi 
La mortriver', vokante al infero. 


IFIGENIO 


Ĉu vi fratinon havas nur Elektron? 


ORESTO 
Nur ŝin mi konis; ĉar la pli maljunan 
Frutempe prenis for el la mizero 
De nia domo ŝia bona sorto, 
En kiu ni nur teruraĵon vidis. 
Ho, ne demandu plu kaj ne aligu 
Vin al la Erinioj. Kun kruela 
Plezuro ili de l' animo mia 
La cindron blovas for kaj ne permesas, 
Ke la plej lastaj karboj, kiuj restis 
De la terura brul' de nia domo, 
En mia kor' kviete estingiĝu. 
Ĉu tiu fajr', intence incitata, 
Nutrata per sulfuro de l' infero, 
Eterne en animo mia brulos ? 


IFIGENIO 


Mi dolĉan odoraĵon nun enportas 
En tiun fajron. Pura spir' de amo 


Per delikata blov' malvarmetigos 

La ardon, kiu bakas vian bruston! 
Oresto, mia kara! Cu ne povas 

Vi min kompreni? Ĉu de l' akompano 
De la teruraj diaj punantinoj 

La sang' en viaj vejnoj elsekiĝis ? 
Cu el la kapo de Gorgon’ penetris 
Stoniga sorĉo ĉiujn viajn membrojn ? 
Se elverŝita sango de patrino 

Per surda voĉo vokas al infero, — 
Ĉu pura bena vorto de fratino 

Ne vokos dian helpon de Olimpo? 


ORESTO 
Ĝi vokas! Ha, ĉu tiel vi deziras 
Pereon mian? Cu en vi sin kaŝas 
Diin’ de venĝo? Kiu do vi estas, 
Vi, kies voĉo kruelege turnas 
La plej profundan mian internaĵon ? 


IFIGENIO 
Eksentu do la voĉon de la koro: 
Orest'! ĝi estas mi, Ifigenio! 
Mi vivas! 

ORESTO 

Vi! 

IFIGENIO 

Ho, frato! 

ORESTO 

For! ho, for! 

Ne tuŝu miajn buklojn! La simile 
Al la edziĝa vesto de Kreuzo, 


— 

Per nevenkebla fajro mi infektas. 
Foriru! Kiel iam Herkuleso, 
Mi devas preni morton izolite. 


IFIGENIO 


Vi ne pereos! Ho, se mi nur povus 
Trankvilan unu vorton de vi aŭdi! 
Forigu mian dubon, ho, certigu, 
Certigu al mi tute la feliĉon, 

Pri kiu tiel longe mi petegis. 

Car rado de doloro kaj de ĝojo 

En mia kor' ruliĝas. De l' fremdulo 
Forpuŝas min la timo; sed plej forte 
Min la interno tiras al la frato. 


ORESTO 


Ĉu staras mi en templo de Lieo? 
Cu furioza puŝo de pasio 
Atakis nun subite la patrinon ? 


IFIGENIO 
Ho, aŭdu min! Ho, vidu, kiel fine 
Post longa, longa tempo mia koro 
Nun malfermiĝis por la granda ĝojo, 
Ke al la sola kaj al la plej kara 
El ĉio, kio en la tuta mondo 
Por mi ankoraŭ restis, mi nun povas 
La kapon kisi; ke per miaj brakoj, 
Gis nun nur al la vento etenditaj, 
Mi fine vin nun povas ĉirkaŭpreni! 
Ho, lasu! lasu! Car eĉ de l' Parnaso 
La fonto, kiu saltas en la valon, 
Ne fluas tiel pure, tiel hele, 

Kiel nun fluas senmezura ĝojo 
El mia koro, fluas kaj ĉirkaŭas 
Min kiel granda ondoplena maro. | 
Oresto! o, Oresto! Mia frato! 


Sceno tria 
ORESTO, IFIGENIO, PILADO. 
ORESTO 


| Cu ankaŭ vi jam venis malsupren ? 
Bonvenon, fratino! Sed alla: Elektro! 

Sin ankaŭ sendu al ni plej baldaŭ 

la bona dio per sago kompata! 

Nur vin mi bedaŭras, malfeliĉa amiko! 

Ho, venu, venu al la tron' de Plutono, 

Kiel novaj gastoj ni salutu la mastron! 


IFIGENIO 
Ho, vi, gefratoj, kiuj de l’ ĉielo 
n tag' kaj nokto al la homoj donas 
La kelko lumon, sed ne rajtas lumi 
Al la mortintoj, — savu nin, gefratojn! | 
Ho, vi Diano, kiu vian fraton 
Amegas pli ol ĉion en la mondo 
Kaj la vizaĝon virgan kun sopiro 
| Direktas al eterna lia lumo, — 
Ne lasu do, ke mia sola frato, 
Malfrue retrovita, furiozu 
l En la mallumo de la frenezeco! 
Se via vol', pro kiu vi ĉi tie 
Min kaŝis, nun jam estas plenumita, 
Se min per li kaj lin per mi vi volas 


Mirakle savi, tiam liberigu 
Lin de l' katenoj de l' malbeno lia, 
Ke la tre kara tempo de la savo 
Por ĉiam ne forflugu! 


PILADO 


Ĉu vi rekonas nin? Ĉu vi rekonas 
La sanktan arbareton kaj la lumon ? 
i ja ne povus lumi por mortintoj! 
Cu sentas vi la brakojn de l' amiko 
Kaj de l' fratino, kiuj vin ankoraŭ 
En plena vivo tenas? Palpu forte! 
Ne estas ni fantomoj. Konvinkiĝu! 
Rekonsciiĝu! Ciu minuteto 
Nun estas kara; nia savo pendas 
Nun sur faden' malforta, kiun ŝpinas 
Por ni, videble, ia bona Parko. 


ORESTO (al Ifigenio) 


Ho, lasu min je la unua fojo 

En viaj brakoj ĝui puran ĝojon! 
Vi, dioj, kiuj kun potenco flama 
La ŝarĝon de l' nubegoj liberigas 
Kaj la sopire petegitan pluvon 
Kun bruo de ventego kaj de tondro 
Sovaĝtorente verŝas sur la teron, 

Sed baldaŭ la teruron de la homoj 
Vi faras beno kaj la timon ŝanĝas 
En ĝojon kaj en laŭtan dankon, kiam 
En gutoj de folioj freŝegitaj 

La nova sun' miloble speguliĝas 
Kaj per afabla man’ Iriso ŝiras 

La grizan kovron de la lastaj nuboj: 

Ho, lasu ankaŭ min nun en la brakoj 
De la fratino, ĉe l' fidela brusto 

De la amik' kun plena danko ĝui 
Kaj teni, kion vi al mi donacis! 
Forfalas la malbeno, tion diras 

Al mi la koro; jam la Eŭmenidoj 
Returne kuras nun al la Tartaro 

Kaj tondre fermas feran la pordegon. 
La ter' elspiras freŝon Honodorn 

Kaj min invitas nove aspiradi 

Al ĝoj' de l' vivo kaj al grandaj faroj. 


PILADO 


Rapidu, ĉar la tempo baldaŭ pasos! 
La vento, kiu blovos niajn velojn, 
Nur ĝi forportu nian plenan ĝojon 
Al la Olimpo. Nun ni devas nepre 
Rapide konsiliĝi kaj decidi. 


Akto kvina 


Sceno sesa 
ORESTO 

—-»-—————————— „AREA! 
Direktu vian koron al la paco! 
Vi ne malhelpu, ke ŝi resanktigu 
La patran domon, ke ŝi min redonu 
Al la palaco pente purigita 
Kaj kronu min per la antikva krono! 
Redonu por la a kiun ŝi 
Al vi alportis; rajton pli proksiman 
Al ŝia frato nun permesu ĝui! 
La forton kaj la ruzon, de la viroj 
Plej grandan gloron, kovras nun per honto 
La vero de ĉi tiu alta koro, 
Kaj pura kaj infana konfideco 
Al nobla vir' ricevas rekompencon. 


IFIGENIO 


Memoru vian vorton! La parolo 
El la sincera kaj fidela buŝo 

Vin tuŝu! Nin rigardu! La okazo 
Por tia nobla far' ne ofte venas. 
Vi ne rifuzos; cedu! 


TOAS 


Bone, iru! 

IFIGENIO 


Ne tiel, mia reĝ’! Sen via beno 
Kaj kontraŭ via volo mi ne iros. 
Nin ne forpelu! Carma kora rajto 
De refiproka gastameco ligu 

Nin ambaŭ: kaj tiele ne por ĉiam 
Ni estos disigitaj. Tiel same 
Profunde, kiel mian propran patron, 
Mi amas vin per mia tuta koro, 
Kaj tiu sento restos por eterne. 

Se iam eĉ la plej malgrava homo 
El via gento al orelo mia 

Alportos sonon de la lingvo, kiun 
El via buŝo aŭdi mi kutimis, 

Kaj sur la plej malriĉa mi rimarkos 
La karan formon de la vesto via: 
Mi tiam lin akceptos kiel dion, 

Mi mem al li pretigos la kuŝejon, 
Sidigos lin sur seĝo ĉe la fajro, 
Demandos nur pri vi kaj via sorto. 
La dioj al vi donu rekompencon 
Por viaj faroj, via bonkoreco! 
Adiaŭ! Turnu vin al ni kaj donu 
Al mi elkoran vorton de disiĝo! 
Ho, tiam pli kviete al la veloj 

La vento blovos, kaj pli trankvilige 
El la okuloj de la foriranto 
Silentaj larmoj fluos. Ho, adiaŭ! 
Por signo de antaŭa amikeco 

La En manon vi al mi etendu! 


TOAS 
Adiaŭ! 


Fino 


LA RABISTOJ 


Personoj: 
Maksimiliano, grafo de Moor 

liaj filoj 
AE kaĝ 


Amalio von Edelreich (= fon Edelrajh) 


Hermano, bastardo de nobelo 


Karolo 


Danielo, servisto de la grafo de Moor 


Aliaj personoj ne aperas en tiu ĉi fragmento 


Akto dua 


Sceno dua 


Dormoćambro de la maljuna Moor 


La maljuna Moor, dormante en apogsego. 
Amalio. 


Amalio, mallaŭte enirante. Malbrue, malbrue! 
li dormetas. (Ŝi stariĝas antaŭ la dormanto.) 
Kiel bela, kiel honorinda! honorinda, kiel 

oni a la sanktulojn. Ne, mi ne povas 

vin koleri! Blankhara kapo, vin mi ne povas 
koleri! Dormu trankvile, vekiĝu gaje, mi 
sola iros kaj suferos. 

Maljuna Moor, sonĝante. Mia filo! mia filo! 
mia filo! 

Amalio, prenas lian manon. Aŭdu, aŭdu! Lia 
filo estas en liaj sonĝoj. 

Maljuna Moor. Cu vi estas ĉi tie? ĉu efek- 
tive vi? Ha, kiel mizere vi vidiĝas! Ne 
rigardu min her tiu ĉi malĝojega rigardo! mi 
estas jam sufiĉe mizera. 

Amalio, vekas lin rapide. Vekiĝu, kara mal- 
junulo! Vi nur sonĝas. Rekonsciigu! 

Maljuna Moor, duone vekiĝinta. Li ne estis ĉi 
tie? ĉu mi ne premis liajn manojn? Malbona 
Francisko! ĉu vi deziras eĉ el miaj sonĝoj lin 
elŝiri ? 

Amalio. Vi rimarkas, Amalio? 

Maljuna Moor, revigliĝas. Kie li estas? Kie 
mi estas? Vi ĉi tie, Amalio? 

Amalio. Kiel vi vin sentas? Vi havis sanigan 
dormon. 

Maljuna Moor. Mi sonĝis pri mia filo. Kial 
mi ne daŭrigis sonĝi? Eble mi ricevus par- 
donon el lia buŝo. 

Amalio. Anĝeloj ne koleras, — li vin par- 
donas. (Si prenas lian manon malĝoje.) Patro 
de mia Karolo, mi vin pardonas. 

Maljuna Moor. Ne, mia filino! Tiu ĉi morta 
koloro de via vizaĝo kondamnas la patron. 
Malfeliĉa knabino! Mi senigis al vi la ĝojojn 
de via juneco, — ho, ne malbenu min! 

Amalio, karese kisas lian manon. — Vin? 

Maljuna 'Moor. Cu vi konas tiun ĉi portreton, 
mia filino ? 

Amalio. De Karolo! 

Maljuna Moor. Tian vidigon li havis, kiam 
li komencis sian deksesan jaron. Nun li 
estas alia.... Ho, furioza mordado estas 
en mi interne.... Tiu ĉi moleco de la 
trajtoj fariĝis indigno, tiu ĉi rideto fariĝis 
malespero. Ne vere, Amalio? Gi estis en 
lia datreveno de naskiĝo, en la jasmena 
laŭbo, vi lin pentris? Ho, mia filino? Via 
amo tiel feliĉigis min. 

Amalio, ĉiam rigardante la portreton. Ne, ne! 
Gi ne estas li. Per Dio, ĝi ne estas Karolo. 
Ci tie, ĉi tie. (Montrante la koron kaj la 
frunton.) Tiel tuta, tiel alia! La pala kolorilo 
ne sufiĉas, por kopii la ĉielan spiriton, kiu 

regis en lia fajra okulo. For kun ĝi! Ĝi 
estas tiel homa! Mi estis fuŝistino. 

Maljuna Moor. Tiu ĉi bonkora, varmiga 
rigardo, — se li starus antaŭ mia lito, tiam 
mi vivus en la morto mem! Neniam, neniam 
mi mortus! P 

Amalio. Neniam, neniam vi mortus? Gi 
estus salto, kiel oni saltas de unu penso al 
alia pli bela, — tiu ĉi rigardo lumus al vi 
trans la tombo; tiu ĉi rigardo portus vin 
super la stelojn. 

Maljuna Moor. Estas malfacile, estas mal- 
ĝoje! Mi mortas, kaj mia filo Karolo ne 
estas Ci tie, — mi estas portata en la 
tombon, kaj li ne ploras super mia tombo! 
Kiel dolće estas, esti enlulata en la dormon 
de la morto per la prego de filo, — Gi 
estas lulila kanto. 

Amalio, reve. Jes, dolĉa, ĉiele dolĉa ĝi estas, 
esti enlulata en la dormon de la morto per 
kanto de amato, — eble oni ankaŭ en la 
tombo daŭrigas ankoraŭ sonĝi, — longa, 
eterna, senfina sonĝo pri Karolo, ĝis oni 
eksonigas la sonorilon de reviviĝo. .. (Rektiĝ- 
ante, ravite) kaj de nun en liaj brakoj por 
eterne. (Paŭzo. Si iras al la fortepiano kaj 
ludas.) _ 

Cu Hektoro volas senrevene 
lri tien, kie kolerplene 
Pro Patroklo buĉas la venĝanto? 
Kiu do instruos vian filon 
Timi diojn, uzi batalilon, 
Se por ĉiam kovros vin la Ksanto? 

Maljuna Moor. Bela kanto, mia filino. Vi 
devos ĝin ludi al mi, antaŭ ol mi mortos. 
Amalio. Ĝi estas la disiĝo de Andromaĥo kaj 
Hektoro. — Karolo kaj mi ofte kantadis ĝin 

kun akompano de liuto. (Ŝi ludas plue.) 


Karulin', haltigu vian ploron! 
Al batalo lasu for Hektoron: 
Vokas lin honoro de Pergamo. 
Pro patruj' atendas min pereo, 
Sed post glora mort', en Elizeo 
Por vi ĉiam daŭros mia amo. 


(Danielo eniras.) 


Danielo. Ekstere atendas homo. Li petas, ke 
oni enlasu lin al vi; li diras, ke li havas 
gravan sciigon por vi. 

Maljuna Moor. Por mi nur unu afero en la 
mondo estas grava, vi tion scias, Amalio. 

u ĝi estas malfeliĉulo, kiu bezonas mian 
helpon? Li ne foriru de ĉi tie kun ĝemado. 

Amalio. Se ĝi estas almozulo, li rapide 
venu supren. 


(Danielo foriras.) 


Maljuna Moor. Amalio, Amalio, indulgu min! 
Amalio, ludas plue. — 


Jam ne sonas via batalilo, 
Orfe kuŝos ruste la armilo, 
Mortos for la gento de Priamo! 
Vi foriros, kien lum' ne venas, 
La Kocit’ sin tra l’ dezertoj trenas, — 
En la Leto dronos via amo. 

Ćiu mia penso kaj prefero 
Dronos en la Leto sub la tero, 
Sed ne dronos am’ de mia koro! 
Aŭdu! Jam li vokas min sovaĝe. — 
Cesu plori, tenu vin kuraĝe! 

Ne, ne dronos amo de Hektoro! 
(Francisko, Hermano maskita, Danielo.) 
Francisko. Jen estas la homo. Li diras, ke 
teruraj sciigoj vin atendas (Cu vi povas 

ilin aŭskulti? 

Maljuna Moor. Tia sciigo povas esti nur 
unu. Alproksimiĝu, mia amiko, kaj ne 
indulgu min! Donu al li pokalon da vino! 

Hermano, per ŝanĝita voĉo. Via sinjora moŝto! 
Ne koleru malriĉan homon, se li kontraŭ sia 
volo traboros vian koron. Mi estas fremdulo 
en tiu ĉi lando, sed vin mi konas tre bone, 
vi estas la patro de Karolo de Moor. 

Maljuna Moor. De kie vi tion ĉi scias? 

Hermano. Mi konis vian filon. 

Amalio, vivece. Li vivas? li vivas? Vi lin 
konas? kie li estas? kie, kie? (Volas 
forkuri.) 

Maljuna Moor. Vi scias pri mia filo? 

Hermano. Li studis en leo. De tie li 
komencis migradi, mi ne scias kiel malprok- 
sime. Li travagis Germanujon ĉirkaŭe kaj, 
kiel li diris al mi, kun nekovrita kapo, kaj 
li almoze elpetadis al si panon antaŭ la 
pordoj. Kvin monatojn poste komenciĝis 
denove la abomena milito inter Prusujo kaj 
Aŭstrujo, kaj ĉar li jam nenion en la mondo 


povis esperi, tial la sonoj de la venka tam- 

buro de Frederiko fortiris lin Bohemujon. 
Permesu al mi, li diris al la granda Sverinido, 
ke mi mortu per la morto de herooj, — mi 
ne havas plu patron! 

Maljuna Moor. Ne rigardu min tiel, Amalio! 

Hermano. Oni donis al li standardon. Li 
aliĝis al la venka flugo de la Prusoj. La 
sorto faris, ke ni ambaŭ kuŝis sub unu tendo. 
Li multe parolis pri sia maljuna patro kaj 
pri pli bonaj pasintaj tagoj kaj pri detruitaj 
esperoj... niaj okuloj estis plenaj de larmoj. 

Maljuna Moor, kaŝas sian kapon en la kusenon. 
Silentu, ho silentu! 

Hermano. Ok tagojn poste estis la varmega 
batalo apud Prago. Mi povas diri al vi, via 
filo sin tenis kiel brava batalisto. Li faris 
mirindaĵojn antaŭ la okuloj de la armeo. 
Kvin regimentoj devis anstataŭi unu la alian, 
sed li staris. Fajraj kugloj faladis dekstre 
kaj maldekstre, sed via filo staris. Unu kuglo 
frakasis al li la dekstran manon, via filo 
ger la standardon en la maldekstran, kaj 
i staris. M 

Amalio, ravite. Hektoro, Hektoro! Cu vi 
aŭdas? li staris! 

Hermano. Mi renkontis lin en la vespero de 
la batalo, falintan sub la fajfado de kugloj; 
per la maldekstra mano li estis retenanta 
la torente elfluantan sangoni la dekstran li 


enŝovis en la teron. „Frato! — li ekkriis 
al mi — kuras la famo, ke la generalo antaŭ 
unu horo falis“. — „Li falis, — mi diris, 


— kaj vi?“ — „Nu, kiu estas brava soldato, — 

li ekkriis kaj liberigis sian maldekstran manon, 
— tiu sekvu sian generalon, kiel mi!“ Tuj 
li elspiris sian grandan animon. 

Francisko, kolerege ekpaŝante kontraŭ Hermanon. 
Ho, la morto enŝlosu vian malbenitan langon! 
Cu vi venis ĉi tien, por doni al nia patro 
la baton de la morto? Patro! Amalio! Patro! 

Hermano. Gi estis la lasta volo de mia mort- 
anta kamarado. „Prenu tiun ĉi glavon, — 
li diris agoniante, — transdonu ĝin al mia 
maljuna patro; la sango de lia filo algluiĝis 
al ĝi, li estas venĝita, li ĝoju. Diru al li, 
ke lia malbeno pelis min al la batalo kaj 
morto, ke mi finis mian vivon en malespero!“ 
Lia lasta ĝemo estis „Amalio“. 

Amalio, kiel vekita el morta dormo. Lia lasta 
ĝemo estis Amalio! 

Maljuna Moor, terure kriante kaj elŝirante al si 
la harojn. Mia malbeno enpelis lin en la 
morton! li finis sian vivon en malespero! 

Francisko, vagante tra la ĉambro. Ho, kion vi 
faris, patro! Mia Karolo, mia frato! 

Hermano. Ĵen estas la glavo kaj jen estas ankaŭ 
portreto, kiun li samtempe elprenis el sur la 
brusto. Ĝi similas perfektege tiun ĉi fraŭl- 
inon. — Ci tion al mia frato Francisko, li 
diris, — mi ne scias, kion li volis diri per 
ĉi tio. 

Francisko, kvazaŭ tre mirigita Al mi? la 
portreton de Amalio? Al mi? 

Amalio, kolerege alpaŝante al Hermano. Mal- 
nobla, subaĉetita trompanto! (Kaptas lin furi- 


oze ĉe la brako.) 

Hermano. Mi ne estas trompanto, moŝto fraŭl- 
ino. Rigardu mem, ĉu ĝi ne estas via por- 
treto, — kredeble vi mem ĝin donis al li. 

Francisko. Per Dio, Amalio, ĝi estas via por- 
treto! Gi estas efektive via! 

Amalio, redonas al li la portreton. Mia, mia! 
Ho, ĉielo kaj tero! 

Maljuna Moor, kriante kaj gratante al si la viza- 
ĝon. Ho ve, ho ve! Mia malbeno alpelis lin 
al la morto! pereis en malespero! 

Francisko. Kaj li memoris pri mi en la lasta 
malfacila horo de la mortado, pri mi! Anĝela 
animo, — kiam la nigra standardo de la 
morto jam bruis super li... pri mi!... 

Maljuna Moor, balbutante. ia malbeno lin 


pelis al la morto, pereis mia filo en malespero! 


Hermano. Mi ne povas elteni tian malĝojegon. 
Adiaŭ, maljuna sinjoro! (Mallaŭte al Francisko.) 
Ho, kial vi tion ĉi faris, sinjoro? (Rapide 
foriras.) 

Amalio, saltleviĝante postkriasal li. Restu! restu! 
Kio estis liaj lastaj vortoj ? 

Hermano, haltante en la pordo. Lia lasta ĝemo 
estis Amalio. (Foriras.) 

Amalio. Lia lasta ĝemo estis Amalio! Ne! 
vi ne estas trompanto! Sekve ĝi estas vero, 
vero, — li mortis, li mortis! (Vagas ŝanceliĝ- 
ante kaj falas) Mortis! Karolo mortis! 

Francisko. Kion mi vidas! Kio estas tie sur 
la glavo? skribite per sango — „Amalio“! 

Amalio. De li? 

Francisko. Cu mi bone vidas aŭ mi sonĝas ? 
Jen per sanga skribo: „Francisko, ne for- 

lasu mian Amalion“. Vidu do, vidu do! 

Kaj sur la alia flanko: „Amalio! vian ĵuron 

nuligis la ĉiopova morto“. Cu vi nun vidas, 

ĉu vi vidas? li skribis ĉi tion per rigidiĝanta 
mano, li skribis ĉi tion per la varma sango 
de sia koro, li skribis ĝin sur la solena = 
de la eterneco! Lia spirito prokrastis sian 
forflugon, por interligi ankoraŭ Franciskon 

kaj Amalion. A 

Amalio. Sankta Dio! Gi estas lia mano! Li 
neniam min amis! (Foriras rapide.) 

Francisko, piedobatante la plankon. Alla diablo! 
mia tuta arto rompiĝas sur tiu ĉi obstina kapo! 

Maljuna Moor. Ho ve! ho ve! Ne forlasu 
min, mia filino! Francisko, Francisko, redonu 
al mi mian filon! 

Francisko. Kiu donis al li la malbenon? Kiu 
pelis sian filon al batalo, morto kaj males- 

ero? Ho, li estis anĝelo, juvelo de la ĉielo. 
Malbeno al liaj mortigintoj! Malbeno, mal- 
beno al vi mem! 

Maljuna Moor, batas per la pugno siajn bruston 
kaj frunton. Li estis anĝelo, juvelo de la ĉielo! 
Malbeno, malbeno, pereo, malbeno al mi 
mem! Mi estas my kiu mortigis sian 
pan filon. in li amis ĝis la morto! 

or venĝi pro mi, li kuris al batalo kaj morto! 
Ho, mi, monstro! monstro! (Furiozas kontraŭ 
si mem.) 

Francisko. Li estas for, kion nun helpas tro 
malfruaj plendoj? (Sarkasme ridas.) Estas 
pli facile mortigi, ol revivigi. Vi neniam 

revenigos lin el lia tombo. 


Maljuna Moor. Neniam, neniam, neniam mi 
revenigos lin el lia tombo! For, perdita por 
ĉiam! Kaj vi ellogis de mi la malbenon, vi, 
vi... Redonu al mi mian filon! 

Francisko. Ne incitu mian koleron! Mi for- 
lasos vin en la morto! 

Maljuna Moor. Monstro! Monstro! Redonu 
al mi mian filon! (Saltleviĝas de la seĝo kaj 
volas kapti Franciskon ĉe la gorĝo, sed tiu ĉi 
lin reĵetegas.) 

Francisko. Senfortaj ostoj! Vi kuraĝas... 
Mortu! Malesperu! (Foriras.) 

Maljuna Moor. Mil malbenoj persekutu vin! 
Vi ŝtelis al mi mian filon el la brakoj. (Jetas 
sin malespere tien kaj reen en la seĝo.) Ho ve, 
ho ve! Malesperi kaj ne morti! Ili forkuras, 
ili forlasas min ĉe la morto, miaj bonaj an- 
ĝeloj forkuras de mi, ĉiuj sanktuloj forkuras 
de la malvarma griza mortiginto. Ho ve, 
ho ve! Cu neniu volas teni al mi la kapon, 
neniu volas liberigi la agoniantan animon? 
Neniom da filoj, neniom da filinoj, neniom 
da amikoj! Nur homoj... neniu volas?... 
Sola... forlasita... Ho ve, ho ve! Malesperi 
kaj tamen ne morti! 

(Amalio, kun postploraj okuloj.) 

Maljuna Moor. Amalio! sendito de la ĉielo! 
Cu vi venas, por forliberigi mian animon? 

familio, per pli kvieta tono. Vi perdis belegan 
ilon. 

Maljuna Moor. Vi volas diri „mortigis“. Sarĝ- 
ita per tiu ĉi atesto mi alpaŝos al la juĝa 
sego de Dio. 

Amalio. Ne, ne, malfeliĉa maljunulo! La ĉiela 
Patro revokis lin al si. Ni estus tro feliĉaj 
en tiu ĉi mondo. Supre, supre super la 
sunoj, ni lin revidos denove. 

Maljuna Moor. Revidi, revidi! Glavo tranĉos 
mian animon, kiam mi vidos lin inter la sankt- 
uloj; meze en la ĉielo tremigos min teruroj 
de la infero! ĉe la rigardado de la eterneco 
frakasados min la rememoro, ke mi mortigis 
mian filon! 

Amalio. Ho, per sia rideto li forigos la doloran 
rememoron el via animo! Estu gaja, kara 
patro! mi estas tute gaja. Cu li ne kantis 
jam al la ĉielaj aŭskultantoj la nomon Amalio 
sur la serafa harpo, kaj la ĉielaj aŭskultantoj 
dolĉe ĝin ripetis? Lia lasta ĝemo estis ja 
Amalio! Cu lia unua ĉiela voko ne estos 
Amalio? h 

Maljuna Moor. Ciela konsolo fluas el viaj 
lipoj! Li ridetos al mi, vi diras? Ordonoj? 

i devas resti apud mi, amatino de mia 
Karolo, kiam mi estos mortanta. 

Amalio. Morti estas flugi en liajn brakojn. 
Feliĉa vi estas! Enviinda vi estas. Kial tiuj 
ĉi ostoj ne estas putraj? kial tiuj ĉi haroj 
ne estas grizaj? Ve al mi pro miaj fortoj 
de juneco! Kun ĝojo mi akceptus vin, vi, sen- 
suka maljuneco, kiu estas pli proksima al la 
ĉielo kaj al mia Karolo! 


(Francisko eniras.) 


Maljuna Moor. Aliru, mia filo! Pardonu min, 
se mi antaŭe estis tro kruela kontraŭ vi! 

Mi ĉion al vi pardonas. Mi tiel forte dezirus 
fordoni mian animon en paco. 

Francisko. Cu vi jam sufiĉe ploris pri via 
filo? Kiom mi vidas, vi havas nur unu filon. 

Maljuna Moor. Jakobo havis dekdu filojn, 
tamen pri sia Jozefo li ploris per sangaj 
larmoj. 

Francisko. Hm! 

Maljuna Moor. lru, prenu la Biblion, mia 
filino, kaj legu al mi la historion pri Jakobo 
kaj Jozefo! Gi ĉiam tiel kortuŝadis min, 
kvankam mi tiam ne estis ankoraŭ Jakobo. 

Amalio. Kiun lokon mi legu al vi? (Prenas 
la Biblion kaj folias.) 

Maljuna Moor. Legu al mi pri la malĝojego 
de la perdinto, mio li ne trovis Jozefon 
inter siaj infanoj kaj vane atendadis lin en 
la mezo de siaj dek-unu filoj, kaj lian plendan 
kanton, kiam li eksciis, ke lia Jozefo mal- 
aperis Kor ĉiam. 

Amalio, legas. „Tiam ili prenis la veston de 
pen kaj ili buĉis kapron kaj trempis 
a veston en la sangon kaj sendis la makul- 
itan veston kaj alportigis ĝin al sia patro 
kaj dirigis: tion ĉi ni trovis, — rigardu, ĉu 
ĝi estas la vesto de via filo, aŭ ne?“ (Fran- 
cisko subite foriras.) „Sed li ĝin rekonis kaj 
diris: ĝi estas la vesto de mia filo, kruela 
besto lin formanĝis, sovaĝa besto disŝiris 
Jozefon.“ 

Maljuna Moor, refalas sur la kusenon. Sovaĝa 
besto disŝiris Jozefon! 

Amalio, legas plue. „Kaj Jakobo disŝiris siajn 

vestojn kaj metis sakon ĉirkaŭ siajn lumbojn, 
kaj li funebris pro sia filo longan tempon, 
kaj ĉiuj liaj filoj kaj filinoj penis lin konsoli; 
sed li ne lasis sin konsoli kaj diris: kun 
malĝojo mi malsupreniros...“ 

Maljuna Moor. Cesu, ĉesu! Al mi fariĝas 
tre malbone. 

Amalio, alsaltas, faliginte la libron. Helpu, ĉielo! 
Kio ĝi estas? 

Maljuna Moor. Gi estas la morto!... Nigra... 
naĝas... antaŭ miaj... okuloj... mi vin petas... 
voku la pastron... li min komuniu... Kie 
estas... mia filo Francisko ? 

Amalio. Li forkuris! Dio nin kompatu! 

Maljuna Moor. Forkuris... forkuris de la lito 
de la mortanto?... kaj ĉi tio estas ĉio, Cio... 
de du infanoj plenaj de espero... Vi ilin 
donis... Vi ilin prenis... Via nomo estu... 

Amalio, kun subita ekkrio. Mortis! Ĉio mortis! 
(Foriras malespere.) 

Francisko, ensaltas kun ĝojo. Mortis, ili krias, 
mortis! Nun mi estas mastro. En la tuta 
kastelo oni kriegas, ke li mortis. Tamen eble 

li nur dormas? Certe, ha certe! Vere ĝi 

estas tia dormo, kiun neniam sekvas la voko 

„bonan tagon“, — dormo kaj morto estas 

nur du dunaskitoj. Ni interŝanĝu do iom 

la nomojn! Brava, bonvena dormo, ni nomos 
vin morto! (Li alpremas al la maljunulo la 
okulojn.) Kiu nun venos kaj kuraĝos voki 
min al juĝo? aŭ diri al mi en la vizaĝon: 

vi estas kanajlo! For do tiun ŝarĝan maskon 

de kvieteco kaj virto! Nun vi vidos la nudan 

Franciskon, kaj teruro vin kaptos! Mia patro 
superŝutadis siajn postulojn per sukero, faris 
el sia posedaĵo familian rondeton, li sidadis 
kun afabla rideto antaŭ la pordo kaj salutadis 
ĉiujn kiel fratojn kaj infanojn. Miaj brovoj 
pendos super vi kiel fulmotondraj nuboj, 
mia sinjora nomo sin portados super tiuj ĉi 
montoj kiel minaca kometo, mia frunto estos 
via barometro! Li karesadis la nukon, kiu 
obstine sin levis kontraŭ li. Sed mi ne amas 
rideti kaj karesi. Mi hakos al vi la akrajn 
spronojn en la karnon, kaj mi uzos la sen- 
kompatan skurĝon. En mia posedaĵo mi al- 
kondukos al tio, ke terpomoj kaj malforta 
biero fariĝos regalaĵo por festoj, kaj ve al 
tiu, kiu renkontiĝos al miaj okuloj kun plenaj 


kaj ruĝaj vangoj! Paleco de malriĉeco kaj 
de sklava timo estas mia amata koloro; en 
tiun ĉi livreon mi vin vestos. (Li foriras.) 


Akto tria 


Sceno unua 


Amalio, en la ĝardeno, ludas sur liuto. 


Bela per beleco de anĝelo, 
El junuloj estis li unua, 
Kun rigardo kvazaŭ la ĉielo 
Spegulita en la maro blua. 


Fajre brulis liaj ĉirkaŭprenoj, 
Forte batis koro ĉe la koro, 
Korpo estis kvazaŭ en katenoj 
Kaj spirito revis en adoro. 


Liaj kisoj — JRR guo! 


Kvazaŭ brulas flam' en flam' alia, 
Kvazaŭ harpaj sonoj en kunfluo 
Por ĉiela ludo harmonia. 


Al animo flugis la animo, 
Tremis lipoj, vangoj la brulantaj, 
Kaj fandite tuta mond' sen limo 
Vage naĝis ĉirkaŭ la amantaj. 


For li estas, vane sen espero 
Vokas lin la krio de korpremo, 
Kaj la tuta ĝojo de la tero 
Flugis for, kaj restis sole ĝemo! 


(Francisko eniras.) 


— 44 = 


Francisko. Jam denove Ci tie, obstina rev- 
istino? Vi forŝteliĝis de la gaja festeno kaj 
vi difektis al la gastoj ilian ĝojon. 

Amalio. Estas domaĝo pri tiu senkulpa ĝojo! 
En iliaj oreloj kredeble murmuras ankoraŭ 
la funebra kanto, kiu akompanis vian patron 
al la tombo. ... 

Francisko. Cu vi volas do eterne funebri? 
Lasu la mortintojn dormi kaj feliĉigu la viv- 
antojn! Mi venas.... 

Amalio. Kaj kiam vi reiros? 

Francisko. Ho ve! Ne havu tian malluman 
fieran vizaĝon! Vi malĝojigas min, Amalio. 
Mi venas, por diri al vi... 

Amalio. Mi devas do aŭskulti, Francisko de 
Moor fariĝis ja reganta sinjoro. 

Francisko. Jes, bone, ĝi estas ĝuste tio, pri 
kio mi volis paroli kun vi. aksimiliano 
foriris dormi en la tombo de la patroj; mi 
estas sinjoro. Sed mi volus esti ĝin tute 
plene, Amalio. Vi scias, kio vi estis por nia 
domo, vi estis tenata kiel filino de Moor, 
eĉ la morton transvivis lia amo al vi, — 
tion vi ja neniam forgesos ? 

Amalio. Neniam, neniam. Kiu do povus tion 
ĉi tiel facile fordiboĉi ĉe gaja festeno! 

Francisko. La amon de mia patro vi devas 
rekompenci en liaj filoj, kaj Karolo mortis... 
Vi miras? vi ricevas kapturnon? Ĵes, efektive, 
la penso estas tiel flate alta, ke ĝi eĉ la 
fierecon de virino ebriigas. Francisko premas 
al la piedoj ła esperojn de la plej coj 
raŭlinoj, Francisko venas kaj proponas a 

malriĉa senhelpa orfino sian koron, sian manon 
kaj kune kun ĝi sian tutan oron, ĉiujn siajn 
kastelojn kaj arbarojn. Francisko, la enviata, 
la timata, deklaras sin propravole sklavo 
de Amalio. 

Amalio. Kial la fulmo ne fendas la malpian 
langon, kiu elparolas la kriman vorton! Vi 
mortigis mian amaton, kaj Amalio nomu vin 
sia edzo! Vi... 

Francisko. Ne tiel kolere, mia princidina 
moŝto! Estas vero, ke Francisko ne fleksas 
sin antaŭ vi kiel kolombumanta Celadono; 
certe li ne kutimiĝis, simile al la sopiranta 
Arkadia paŝtisto, krii siajn amajn plendojn 
al la eho de la grotoj kaj rokoj, — Partiso 
parolas, kaj se oni ne oda li ordonos. 

Amalio. Vi, vermo, ordoni? al mi ordoni? 
kaj se oni resendos al vi la ordonon kun 
ridego ? 

Francisko. Tion vi ne faros. Mi scias ankoraŭ 
rimedojn, kiuj tre bone povas fleksi la fierecon 
de malhumila obstinulino — monabinejo kaj 
muroj. A 

Amalio. Brave! belege! kaj en la monahin- 
ejo kaj inter la muroj esti por ĉiam liberigita de 
via baziliska rigardo kaj havi sufiĉe da libera 
tempo, por pensi pri Karolo kaj fordoni sin 
al li. LEE Son al via monahinejo! donu, 
donu viajn murojn! 

Francisko. Haha! tia estas la afero? (Gardu 
vin! Nun vi instruis al mi la arton, kiel mi 
devas vin turmenti. Tiun ĉi eternan himeron 
pri Karolo mia rigardo elvipados al vi el la 

kapo simile al fajrohara furio; la terurajo 
Francisko staros ĉiam garde malantaŭ la bildo 
de via amato, simile al la sorĉita hundo, kiu 
kuŝas sur subteraj kestoj da oro, — per la 
haroj mi vin trenos en la preĝejon, kun la 
glavo en la mano mi elpremos al vi el la 
brusto la edzecan ĵuron, vian liton virgulinan 
mi okupos per forto, kaj vian fieran ĉastecon 
mi venkos per ankoraŭ pli granda fiereco. 

Amalio, donas al li vangofrapon. Antaŭe prenu 
ĉi tion kiel doton. 

Francisko, furioze. Ha! dekoble kaj centoble 
tio ĉi estos venĝita! Ne mia edzino — tiun 
ĉi honoron vi ne havos — mia amaĵistino 
vi estos, tiel ke la honestaj vilaganedzinoj 
montrados vin per fingroj, kiam vi permesos 
al vi iri tra la strato. (Grincu per la dentoj, 
ŝprucigu fajron kaj morton el viaj okuloj — 
min amuzas la kolerego de virino, ĝi faras 
vin ankoraŭ pli bela, pli dezirinda. Venu, 
— tiu ĉi kontraŭbatalado ornamos mian 
triumfon kaj spicos al mi la volupton en 
perforte akirita ĉirkaŭprenado, — venu kun 
mi en mian ĉambron, mi brulas de dezirego, 
— nun tuj iru kun mi. (Livolas fortreni ŝin.) 

Amalio, ĵetas sin sur lian kolon. Pardonu min, 
Francisko! (Dum li volas ŝin ĉirkaŭpreni, ŝi de- 
ŝiras al li la glavon de lia flanko kaj rapide re- 
saltas.) Cu vi vidas, malbonulo, kion mi povas 
nun fari kun vi? Mi estas virino,*sed virino 
furioza, — kuraĝu nun ekpalpi mian korpon 
per malĉasta tuŝo, — kaj tiu ĉi ŝtalo tra- 
penetros la mezon de via voluptavida brusto, 

kaj la spirito de mia onklo gvidos por tio 
ĉi mian manon: Tuj kuru for! (Ŝi forpelas lin.) 
Amalio. Ha, kiel bone estas al mi! Nun mi 
povas libere spiri, mi sentas min forta, kiel 
flama ĉevalo, furioza kiel tigrino, kiu kuras 
ost la triumfanta rabinto de ŝiaj infanoj... 
n monaĥinejon, li diras, — dankon al vi 
por tiu ĉi feliĉa elpenso! Nun la trompita 
amo trovis sian rifuĝejon, — la monahinejo, 
la kruco de la Savinto estas la rifuĝejo de 
la trompita amo. (Ŝi volas foriri.) 
(Hermano timeme eniras.) 
Hermano. Fraŭlino Amalio! Fraŭlino Amalio! 
Amalio. Malfeliĉulo! kial vi min WE. 


Hermano. Tiun ĉi pezegon mi devas deĵeti 


de mia animo, antaŭ ol ĝi ĝin enpremos en 


la inferon. (Jetas sin teren antaŭ ŝi.) Par- 
donon! pardonon! Mi vin tre ofendis, fraŭlino 
Amalio. 

Amalio. Leviĝu! Iru! mi nenion volas scii. 
(Si volas foriri.) 
Hermano, retenante SiA. Ne! Restu! Pro Dio! 
Pro la eterna Dio! Vi devas ĉion scii! 
Amalio. Eĉ ne unu sonon plu! Mi vin par- 
donas, — iru hejmen en paco. (Ŝi volas 
forrapidi.) 

Hermano. Aŭdu do nur unu solan vorton, 
— ĝi redonos al vi vian tutan trankvilecon. 

Amalio, revenas kaj rigardas lin kun miro. Kiel, 
amiko? Kiu en la ĉielo aŭ sur la tero 
povas redoni al mi mian trankvilecon ? 

Hermano. Tion ĉi povas fari unu sola vorto 
de miaj lipoj. Aŭskultu min! 

Amalio, prenante lian manon kun kompato. Bona 
homo, ĉu unu vorto de viaj lipoj povas dis- 
rompi la riglilojn de la eterneco? 

Hermano, leviĝas. Karolo ankoraŭ vivas! 

Amalio, kriante. Malfeliĉa! 

Hermano. Tiel estas... Ankoraŭ unu vorton, 

— via onklo... 

Amalio, kun minaca mieno. Vi mensogas! 

Hermano. Via onklo... 

Amalio. Karolo ankoraŭ vivas? 

Hermano. Kaj via onklo... 

Amalio. Karolo ankoraŭ vivas? 

Hermano. Ankaŭ via onklo... Ne elperfidu 
min. (Rapide forkuras.) 

Amalio, staras longan tempon kvazaŭ ŝtonigita. 
Poste ŝi sovaĝe ekkrias kaj elkuras post Her- 
mano. Karolo ankoraŭ vivas! 

